cyanic-selkie/wikianc huggingface dataset:
ออลล์ฟอลส์ดาวน์ (เพลงแอลัน วอล์กเกอร์)
ออลล์ฟอลล์สดาวน์ (All Falls Down) เป็นเพลงของโปรดิวเซอร์เพลง ,ดีเจชาวนอร์เวย์ แอลัน วอล์กเกอร์ โดยมีนักร้องรับเชิญ คือ โนอา ไซรัส และโปรดิวเซอร์เพลง ,ดีเจชาวอังกฤษ ดิจิตอลฟาร์มแอนิมอลส์ เรียบเรียงโดย ดิจิตอลฟาร์มแอนิมอลส์ ,ปาบีโล โบว์แมน ,ซาราห์ แบรนชาร์ด และมี เดอะซิกซ์ ,มูด เมโลดีส ,แอลัน วอล์กเกอร์ เป็นโปรดิวเซอร์ ,ประพันธ์คำร้องโดย เดอะซิกซ์ ,ปาบีโล โบว์แมน ,ซาราห์ แบรนชาร์ด และแดเนียล บอยล์ เพลงนี้ออกจำหน่ายในวันที่ 27 ตุลาคม ค.ศ. 2017
อาณาจักรชายแดน
“บริเวณชายแดน” ต่างจากฉนวนพรมแดน (buffer zone) ตรงที่อาจจะเป็นบริเวณที่มีรัฐปกครองแทนที่จะเป็นเพียงบริเวณเขตปลอดทหาร (Demilitarized zone) และจะเป็นบริเวณที่มีการสร้างเสริมการป้องกันอย่างแข็งแรงในการต่อต้านประเทศเพื่อนบ้าน แม้ว่าบริเวณชายแดนมักจะเป็นอาณาบริเวณเดียวกันหรือคล้ายคลึงกับอาณาจักรเคานท์ แต่ต่างจากอาณาจักรเคานท์ตรงที่เป็นบริเวณที่มีความสำคัญทางที่ตั้งในบริเวณพรมแดนของอาณาจักร อาณาจักรชายแดนปกครองโดยมาร์ควิส หรือขุนนางที่มีตำแหน่งเท่าเทียมกัน ส่วนอาณาจักรเคานท์มีเคานท์เป็นผู้ปกครอง
ประเทศคอโมโรสในโอลิมปิกฤดูร้อน 2020
ประเทศคอโมโรส จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศคอโมโรสได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
พระราชวังอิโอลานี
พระราชวังอิโอลานี (ʻIolani Palace) อยู่ในเขตศูนย์กลางธุรกิจของเมืองโฮโนลูลู รัฐฮาวาย สหรัฐอเมริกา เป็นพระราชวังเพียงแห่งเดียวในสหรัฐอเมริกา ซึ่งเป็นที่พักอย่างเป็นทางการในช่วงการปกครองของพระมหากษัตริย์ฮาวาย นอกจากนี้ยังเป็นสิ่งสำคัญทางประวัติศาสตร์แห่งชาติและทะเบียนสิ่งสำคัญทางประวัติศาสตร์แห่งชาติ สองผู้ปกครองของพระราชวังอิโอลานิ คือ พระราชา Kalākaua และพระราชินี Liliuokalani แห่งฮาวาย ซึ่งถูกล้มล้างจากอำนาจใน ค.ศ. 1893 และอาคารหลังนี้ถูกใช้เป็นศูนย์กลางการบริหารสำหรับรัฐบาลเฉพาะกาลของสาธารณรัฐฮาวาย จนกระทั่ง ค.ศ. 1969 อาคารหลังนี้ได้รับการบูรณะ และเปิดเป็นพิพิธภัณฑ์แก่สาธารณชนเมื่อ ค.ศ. 1978
ฟลายลีฟ
ฟลายลีฟ (Flyleaf) เป็นวงอัลเทอร์เนทีฟร็อกชาวอเมริกัน ก่อตั้งในปี 2000 ที่เบลตัน และ เทมเปิล รัฐเท็กซัส พวกเขาออกแสดงทั่ว ประเทศสหรัฐอเมริกา ในปี 2003 จนผลงานของเขาออกวางขาย และเปิดตัวอัลบั้ม Flyleaf ในปี 2005 ซึ่งอัลบั้มนี้มียอดขายถึง 1 ล้านก๊อปปี้ และได้ออกวางแผงอัลบั้มที่ 2 ของพวกเขา Memento Mori เมื่อวันที่ 10 พฤศจิกายน 2009
เอ็มมา ราดูคานู
ราดูคานูเกิดที่โตรอนโตและเติบโตในลอนดอน เธอเริ่มเล่นรายการอาชีพแรกของในเดือนมิถุนายน ค.ศ. 2021 โดยใช้สิทธิไวด์การ์ดในการแข่งขันวิมเบิลดัน ซึ่งในตอนนั้นเธอเป็นมือวางอันดับ 338 และผ่านเข้าถึงรอบสิบหกคนสุดท้าย และสองเดือนต่อมาในรายการเทนนิสยูเอสโอเพน เอ็มมาเป็นนักเทนนิสคนแรกในยุคโอเพนที่มาจากรอบคัดเลือกและสามารถคว้าแชมป์รายการระดับแกรนด์สแลมได้ เธอเอาชนะ เลย์ลาห์ เฟอร์นานเดซในรอบชิงชนะเลิศ
เธอชนะการแข่งขันรอบคัดเลือกสามรอบและเจ็ดรอบในทัวร์นาเมนต์ โดยไม่เสียเซ็ตให้ใครเลย แม้ว่าจะเป็นการแข่งขันแกรนด์สแลมครั้งที่สองในอาชีพของเธอ ราดูคานูยังถือสถิติจำนวนการลงแข่งในรายการแกรนด์สแลมที่น้อยที่สุดก่อนจะคว้าแชมป์อีกด้วย
ประวัติ
เอ็มมา ราดูคานู เกิดเมื่อวันที่ 13 พฤศจิกายน พ.ศ. 2545 ที่ โตรอนโต ประเทศแคนาดา และเติบโตในเมืองบรอมลีย์ ประเทศอังกฤษ คุณพ่อ เอียน ราดูคานู มาจาก บูคาเรสต์ ประเทศโรมาเนีย และแม่ของเธอ Renee Zhai (Dongmei) มาจาก เสิ่นหยาง ประเทศจีน  เธอบอกว่าพ่อแม่ของเธอ "ทั้งคู่มาจากครอบครัววิชาการ... [ใน] ประเทศคอมมิวนิสต์ การศึกษาเป็นทางเลือกเดียวของพวกเขา" ทั้งพ่อและแม่ของเธอทำงานด้านการเงิน
ครอบครัวของเธอย้ายไปอังกฤษเมื่อเธออายุได้ 2 ขวบ และเธอถือสัญชาติอังกฤษและแคนาดา เธอสามารถสื่อสาร ภาษาอังกฤษ โรมาเนีย และ จีนกลาง ได้อย่างคล่องแคล่ว คุณยายของเธออาศัยอยู่ในบูคาเรสต์และภาคตะวันออกเฉียงเหนือของจีน เอ็มมาเริ่มเล่นเทนนิสตอนอายุห้าขวบ เธอเล่นกีฬาและกิจกรรมหลายอย่าง ทั้งบาสเก็ตบอล, กอล์ฟ, โกคาร์ท, มอเตอร์ไซค์วิบาก, สกี, ขี่ม้า, และบัลเล่ต์ และยังเป็นแฟนตัวยงของฟอร์มูลาวันอีกด้วย
เธอเข้าเรียนที่โรงเรียนประถมศึกษาบิคลีย์ ตามด้วยโรงเรียนมัธยมนิวสตีดวูดในเมืองออร์พิงตัน ซึ่งเธอได้เกรด A* วิชาคณิตศาสตร์และเกรด A วิชาเศรษฐศาสตร์ใน A-Levels ราดูคานูได้ต้นแบบด้านความคิดและจริยธรรมมาจากนักเทนนิชอาชีพชาวโรมันเนีย ซิโมน่า ฮาเล็ป และนักเทนนิสอาชีพชาวจีน หลี่ น่า
เมื่อวันที่ 28 มกราคม พ.ศ. 2565 ชายคนหนึ่งถูกตัดสินว่ามีความผิดฐานสะกดรอยตามราดูคานูที่บ้านของเธอ ราดูคานูกล่าวว่าเหตุการณ์ดังกล่าวทำให้เธอกังวลที่จะออกไปข้างนอกคนเดียวและรู้สึกไม่ปลอดภัยในบ้านของเธอเอง เมื่อวันที่ 23 กุมภาพันธ์ พ.ศ. 2565 ชายผู้นี้ได้รับคำสั่งห้ามเข้าใกล้เป็นเวลาห้าปี
ระดับเยาวชน
ราดูคานู ชนะการแข่งขันเทนนิสหญิง ITF จัณฑีครห์ เมื่อต้นปี 2018 ในปี 2018 เธอได้รับรางวัล ITF Grade-3 ที่จัณฑีครห์ และการแข่งขันระดับรองของ Grade-2 ที่ นิวเดลี ในประเทศอินเดีย ราดูคานู เอาชนะ ไดอานา โครดานจากยูเครนในรอบชิงชนะเลิศที่จัณฑีครห์ ซึ่งจัดขึ้นที่สนามกีฬา Lawn Tennis Association ซึ่งเธอชนะสามเซ็ตรวด
ต่อมาในปีนั้น เธอเข้าถึงรอบก่อนรองชนะเลิศของหญิงเดี่ยวเยาวชนทั้งที่วิมเบิลดันและยูเอสโอเพน ที่วิมเบิลดันราดูคานูเอาชนะเลย์ลาห์ เฟอร์นานเดซในรอบที่สอง ซึ่งเป็นชัยชนะที่เธอจะทำซ้ำในรอบชิงชนะเลิศ ยูเอสโอเพนในอีกสามปีต่อมา
ราดูคานูเริ่มเล่นอาชีพในปี ค.ศ. 2018 เธอสลับไปมาระหว่างการแข่งขันระดับเยาวชนและการแข่งขันระดับอาชีพระหว่างปีค.ศ. 2018 และ ค.ศ.2019
สไตล์การเล่น
ราดูคานูป็นผู้เล่นหลักที่มีสไตล์การเล่นที่ดุดัน เนื่องจากสไตล์การเล่นของเธอเน้นไปที่การรุก เธอมักจะตีลูกวินเนอร์เป็นจำนวนมาก ราดูคานูตีลูกขณะที่กำลังกระดอนขึ้น และเชี่ยวชาญในการเปลี่ยนทางไปขนานเส้นข้าง ท่ากราวด์สโตรกที่ดีที่สุดของเธอคือแบ็คแฮนด์สองมือ ซึ่งได้รับการขนานนามว่าเป็น "ระดับโลก" โดย Anne Keothavong อดีตมือวางอันดับ 1 ของอังกฤษซึ่งช็อตเด็ดของเธอคือแบ็คแฮนด์ขนานเส้น ราดูคานูสามารถตีแบ็คแฮนด์ด้วยมือเดียวด้วย สไลซ์เพื่อทำลายจังหวะของการตีโต้และขัดขวางจังหวะของคู่ต่อสู้ แต่เธอไม่ได้ใช้ช็อตนี้บ่อย
ราดูคานูมีโฟร์แฮนด์ที่แข็งแกร่ง แม้ว่าจะมีความผันผวนมากกว่าแบ็คแฮนด์ของเธอ เสิร์ฟของเธอแข็งแกร่ง สูงสุดที่110 ไมล์ต่อชั่วโมง (177 กม./ชม.) และเธอมีการโยนบอลที่สม่ำเสมอ และตำแหน่งการเสิร์ฟที่แม่นยำ การเสิร์ฟที่ได้ผลที่สุดของราดูคานู คือการเสิร์ฟสไลซ์กว้างๆ ซึ่งเธอใช้ระหว่างการแข่งขัน US Open ปี 2021 โดยทั่วไปแล้วการเสิร์ฟที่สองของราดูคานู นั้นเร็วกว่าค่าเฉลี่ยของสมาคมนักเทนนิสอาชีพหญิง (WTA) ที่ 93 ไมล์ต่อชั่วโมง (150 กม./ชม.) ทำให้เธอสามารถเล่นเกมรุกได้แม้จะพลาดการเสิร์ฟครั้งแรก เธอเป็นที่รู้จักจากโต้ลูกเสิร์ฟ ทำให้ฝ่ายตรงข้ามอยู่ท้ายคอร์ทโดยโต้บอลเร็ว และตีลูกขนานเส้นข้างอย่างแรง ขณะที่โจมตีลูกเสิร์ฟสองที่สั้นโดยการตีวินเนอร์
การเคลื่อนไหว การครอบคลุมในคอร์ท ฝีเท้า ความเร็ว และความคาดหมายของเธอ ทำให้เธอสามารถตีโต้และป้องกันคู่ต่อสู้ได้อย่างมีประสิทธิภาพ เธอผสมผสานการทำคะแนนที่ดีเข้ากับความยืดหยุ่นทางยุทธวิธี ทำให้คู่ต่อสู้อ่านเกมของเธอได้ยาก แม้ว่าโดยทั่วไปแล้วจะเล่นจากเส้นเบสไลน์แต่ราดูคานูก็เป็นผู้เล่นเน็ตที่มีความสามารถ และเธอก็สามารถดรอปช็อตได้อย่างมีประสิทธิภาพ ราดูคานูเล่นได้อย่างสบายบนทุกพื้นผิว แม้ว่าเธอจะบอกว่าเธอชอบคอร์ทฮาร์ดมากกว่า ซึ่งเธอได้แชมป์แกรนด์สแลมครั้งแรก
รางวัลและเกียรติยศ
ในเดือนพฤศจิกายน 2021 ราดูคานูได้รับเลือกให้เป็น นักกีฬาหญิงแห่งปี จาก ซันเดย์ไทมส์ เดอะการ์เดียน จัดอันดับให้การแข่งขันรอบชิงชนะเลิศของ US Open ปี 2021 เป็นอันดับที่ 47 ใน 50 รายการทีวีที่ดีที่สุดในปี 2021 ราดูคานูได้รับรางวัลนักกีฬาหญิงแห่งปีและ Peter Wilson Trophy สำหรับนักกีฬาหน้าใหม่ระดับนานาชาติในเดือนธันวาคม 2021 จากสมาคมนักข่าวกีฬา เธอได้รับการโหวตให้เป็น นักเทนนิสหน้าใหม่แห่งปี ประจำปีปี 2021 จาก WTA เมื่อวันที่ 19 ธันวาคม 2021 ราดูคานูได้รับการเสนอชื่อให้เป็น บุคคลแห่งปีของ BBC Sports Personality กลายเป็นนักเทนนิสหญิงคนแรกที่ได้รับรางวัลนี้นับตั้งแต่เวอร์จิเนีย เวดชนะในปี 1977 เธอได้รับแต่งตั้งให้ เป็นสมาชิกของเครื่องราชอิสริยาภรณ์จักรวรรดิบริติช (MBE) ใน ปี 2022 New Year Honors สำหรับเทนนิส
ในเดือนกุมภาพันธ์ 2022 ราดูคานูได้รับการเสนอชื่อเข้าชิงรางวัล Laureus World Sports Award for Breakthrough of the Year
การสนับสนุน
ราดูคานูได้รับการสนับสนุนจาก ไนกี้ สำหรับเสื้อผ้าและรองเท้า และโดย Wilson สำหรับแร็กเก็ต ซึ่งปัจจุบันเป็นผู้สนับสนุนแร็คเก็ต Wilson Blade แม้ว่าเธอจะใช้ Wilson Steam 100 ในสนาม โดยทำสีให้เหมือน Wilson Blade ไม่นานหลังจากชัยชนะ US Open ของเธอ ราดูคานูได้กลายเป็นแบรนด์แอมบาสเดอร์ให้กับแบรนด์ LVMH Tiffany & Co. และ Dior เธอยังเป็นแบรนด์แอมบาสเดอร์ของ Evian, British Airways และ Vodafone   และในเดือนมีนาคม 2022  เธอเป็นแบรนด์แอมบาสเดอร์ให้ Porsche
ยาม
ยาม เป็นการนับเวลากลางคืนในประเทศไทยสมัยโบราณ และพบในการพากย์ภาพยนตร์จีนที่เรียกว่า ชั่วยาม โดยในจีนแบ่ง 1 วันเป็น 12 ชั่วยามตามที่บอกไว้ในธงชาติสาธารณรัฐจีน ขณะที่หนึ่งยามของไทยมีค่าประมาณ 3 ชั่วโมง ยาม เป็นคำภาษาบาลีที่เรานำมาใช้ในภาษาไทย จนไม่คิดว่าเป็นคำบาลีแล้ว แต่มักก่อให้เกิดความสับสนในเวลาใช้อยู่คำหนึ่ง คือ คำว่า “ยาม” ซึ่งบาลีออกเสียงว่า “ยา-มะ”
คำที่เกี่ยวกับ “ยาม” ที่คนไทยเรารู้จักและเข้าใจดีคำหนึ่งก็คือ “แขกยาม” ซึ่งได้แก่แขกที่เป็นชาวอินเดีย มักจะเป็นแขกปาทาน นุ่งผ้าขาวโจงกระเบน ที่เรามักว่าจ้างให้มาอยู่ยามตามตลาด หรือโรงเลื่อยโรงสี ตลอดจนโรงแรมใหญ่ ๆ บางคนก็มีเตียงนอนถักด้วยเชือก เขามักจ้างเฝ้ายามเฉพาะในเวลากลางคืน แขกพวกนี้มักจะถือกระบองอันโต ๆ น่าเกรงขาม และมักจะตีเหล็กแผ่นเป็นสัญญาณบอกเวลาทุกชั่วโมง
คำว่า “ยาม” ที่เรานับกันตามแบบไทย ๆ กับ “ยาม” ของแขกตามที่ปรากฏในบาลีนั้นแตกต่างกัน ทั้งนี้เพราะคืนหนึ่งเราแบ่งเป็น 4 ยาม ยามละ 3 ชั่วโมง
ยามตามคติบาลี
ในวรรณคดีไทยถือตามคติสันสกฤตว่า คืนหนึ่งมี 4 ยาม ยามหนึ่งมี 3 ชั่วโมง แต่คติที่ปรากฏในวรรณคดีบาลีรวมถึงวรรณคดีบาลีที่แปลแต่งเป็นภาษาไทยว่าไว้ต่างกัน คือกำหนดว่า คืนหนึ่งมี 3 ยาม ยามหนึ่งมี 4 ชั่วโมง เรียกยามทั้ง 3 ช่วงนี้ตามลำดับว่า ปฐมยาม (อ่านว่า ปะ -ถม-มะ -ยาม) ทุติยยาม (อ่านว่า ทุ -ติ-ยะ -ยาม) และปัจฉิมยาม (อ่านว่า ปัด-ฉิม-มะ -ยาม) ตามลำดับ ยามตามคตินี้ปรากฏในเรื่องมงคลสูตรคำฉันท์ (อ่านว่า มง-คน-ละ -สูด-คำ-ฉัน) ซึ่งพระบาทสมเด็จพระมงกุฎเกล้าเจ้าอยู่หัวทรงพระราชนิพนธ์จากมงคลสูตรและอรรถกถามงคลสูตร (อ่านว่า อัด-ถะ-กะ -ถา-มง-คน-ละ -สูด) ความตอนหนึ่งกล่าวถึงเทวดามาเฝ้าพระพุทธเจ้าหลังพ้นปฐมยามหรือพ้นเวลา 22.00 น. ไปแล้ว เพื่อทูลถามพระพุทธเจ้าว่า สิ่งใดเป็นมงคล
กติกาสัญญาวอร์ซอ
องค์การสนธิสัญญาวอร์ซอ มีชื่ออย่างเป็นทางการว่า สนธิสัญญาแห่งไมตรี ความร่วมมือ และการช่วยเหลือซึ่งกันและกัน (Treaty of Friendship, Co-operation, and Mutual Assistance; Договор о дружбе, сотрудничестве и взаимной помощи) รู้จักกันดีในชื่อ กติกาสัญญาวอร์ซอ (Warsaw Pact) เป็นกติกาสัญญาด้านความมั่นคงร่วมกันระหว่างสหภาพโซเวียตกับรัฐบริวารของตนอีกเจ็ดแห่งในยุโรปตอนกลางและตะวันออกระหว่างช่วงสงครามเย็น กติกาสัญญาวอร์ซอเป็นส่วนเพิ่มด้านการทหารของคณะกรรมาธิการเพื่อการช่วยเหลือทางเศรษฐกิจระหว่างกันหรือ โคเมคอน (Council for Mutual Economic Assistance; CoMEcon) ซึ่งเป็นองค์การทางเศรษฐกิจระดับภูมิภาคสำหรับรัฐคอมมิวนิสต์ในยุโรปตอนกลางและตะวันออก ทั้งนี้กติกาสัญญาวอร์ซอก่อตั้งขึ้นเพื่อตอบโต้การที่เยอรมนีตะวันตกเข้าร่วมกับองค์การสนธิสัญญาแอตแลนติกเหนือ (เนโท)  ในปี พ.ศ. 2498 จากการลงนามในสนธิสัญญาปารีส พ.ศ. 2497  แต่ก็ยังถือว่าก่อตั้งขึ้นเพราะสหภาพโซเวียตต้องการดำรงอำนาจควบคุมทางการทหารในยุโรปตอนกลางและยุโรปตะวันออกด้วยเช่นกัน
แม้ว่ากติกาสัญญาวอร์ซอจะก่อตั้งขึ้นเพื่อคานอำนาจ หรือต่อกร กับองค์การเนโท แต่ไม่ปรากฏการเผชิญหน้าโดยตรงของทั้งสองฝ่าย หากแต่ความขัดแย้งนี้ตั้งอยู่บนพื้นฐานของการต่อสู่ทางแนวคิดและอุดมการณ์ ทั้งสนธิสัญญาเนโทและกติกาสัญญาวอร์ซอต่างทำให้เกิดการขยายกองกำลังทางทหารและบูรณาการความร่วมมือในหมู่ประเทศสมาชิกของตน โดยปฏิบัติการทางทหารครั้งใหญ่ที่สุดที่เกิดขึ้นก็คือการบุกครองเชโกสโลวาเกียของฝ่ายกติกาสัญญาวอร์ซอในเดือนสิงหาคม พ.ศ. 2511 (รัฐสมาชิกเข้าร่วมทุกแห่งยกเว้นแอลเบเนียและโรมาเนีย) ซึ่งทำให้แอลเบเนียถอนตัวออกจากกติกาสัญญาดังกล่าวภายในระยะเวลาหนึ่งเดือนหลังจากนั้น ต่อเอกภาพขององค์การสนธิสัญญาวอร์ซอเริ่มสั่นคลอนจากการแผ่ขยายของการปฏิวัติ พ.ศ. 2532 ทั่วทั้งภูมิภาคยุโรปตะวันออก ซึ่งเริ่มจากขบวนการเอกภาพ (Solidarity movement) ในโปแลนด์ และการเลือกตั้งที่ประสบความสำเร็จในเดือนมิถุนายน พ.ศ. 2532
ทั้งเยอรมนีตะวันออกและโปแลนด์ถอนตัวออกจากกติกาสัญญาในปี พ.ศ. 2533 ต่อมาในวันที่ 25 กุมภาพันธ์ พ.ศ. 2534 ที่ประชุมของรัฐมนตรีกลาโหมและรัฐมนตรีต่างประเทศจากรัฐสมาชิกที่เหลืออยู่ห้าแห่งประกาศให้กติกาสัญญาดังกล่าวยุติบทบาทลง ตามมาด้วยการล่มสลายของสหภาพโซเวียตในเดือนธันวาคมปีเดียวกัน ซึ่งแม้ว่าอดีตสาธารณรัฐโซเวียตส่วนมากจะรวมกลุ่มกันตั้งองค์การสนธิสัญญาความมั่นคงร่วมแห่งใหม่ขึ้นมาไม่นานหลังจากนั้น แต่รัฐสมาชิกนอกสหภาพโซเวียตของกติกาสัญญาวอร์ซอเดิมจำนวนเจ็ดแห่งกลับไปเข้าร่วมกับองค์การเนโทแทน (เยอรมนีตะวันออกที่ผ่านการรวมประเทศกับเยอรมนีตะวันตก; สาธารณรัฐเช็กและสาธารณรัฐสโลวักในฐานะรัฐอธิปไตยที่แยกออกจากกัน)
ประวัติ
สหภาพโซเวียตกล่าวโจมตีว่าองค์การเนโทมีวัตถุประสงค์เพื่อรุกราน จึงได้ตั้งองค์การสนธิสัญญาวอร์ซอขึ้นในปี พ.ศ. 2498 และมีชื่อเต็มและชื่ออย่างเป็นทางการว่า สนธิสัญญาวอร์ซอแห่งความร่วมมืออย่างมิตรไมตรีและการช่วยเหลือซึ่งกันและกัน หรือ องค์การสนธิสัญญาวอร์ซอ (Warsaw Treaty on Friendship Cooperation and Mutual Aid; Warsaw Treaty Organization)
องค์การสนธิสัญญาวอร์ซอมีข้อบททำนองเดียวกับข้อห้าขององค์การสนธิสัญญาป้องกันแอตแลนติกเหนือที่ว่าการโจมตีสมาชิกรัฐใดรัฐหนึ่งจะถือว่าเป็นการโจมตีรัฐสมาชิกทั้งหมด และข้อห้าของกติกาสัญญายังได้ระบุถึงการบัญชาการทหารร่วมกันด้วย กติกาสัญญาวอร์ซอได้ถูกยกเลิกอย่างเป็นทางการที่กรุงปรากในวันที่ 1 กรกฎาคม พ.ศ. 2534
รัฐสมาชิก
ในเดือนกรกฎาคม พ.ศ. 2506 สาธารณรัฐประชาชนมองโกเลียยื่นคำร้องขอเข้าร่วมเป็นรัฐสมาชิกภายใต้มาตรา 9 ของกติกาสัญญานี้ แต่เนื่องจากความสัมพันธ์จีน-โซเวียตที่ร้าวฉานมากขึ้นเรื่อย ๆ ส่งผลให้มองโกเลียมีสถานะเพียงรัฐผู้สังเกตการณ์เท่านั้น ต่อมาในปี พ.ศ. 2509 สหภาพโซเวียตจึงยินยอมให้ตั้งฐานกำลังในมองโกเลีย
ยุคหลังกติกาสัญญาวอร์ซอ
อดีตประเทศสมาชิกกติกาสัญญาวอร์ซอส่วนใหญ่ได้หันไปเข้าร่วมกับองค์การสนธิสัญญาป้องกันแอตแลนติกเหนือ โดยวันที่ 12 มีนาคม พ.ศ. 2542 ฮังการี สาธารณรัฐเช็ก และโปแลนด์ได้เข้าร่วมองค์การสนธิสัญญาป้องกันแอตแลนติกเหนือ ต่อมาในเดือนมีนาคม ค.ศ. 2547 บัลกาเรีย เอสโตเนีย ลัตเวีย ลิทัวเนีย โรมาเนีย และสโลวาเกียก็ได้เข้าร่วมเช่นเดียวกัน
ประมุขแห่งรัฐและหัวหน้ารัฐบาลของรัฐสมาชิกในปี พ.ศ. 2530
แม้ว่าสาธารณรัฐสังคมนิยมโซเวียตเบียโลรัสเซียและสาธารณรัฐสังคมนิยมโซเวียตยูเครนต่างก็เป็นส่วนหนึ่งของสหภาพโซเวียต แต่ทั้งสองรัฐเข้าร่วมเป็นสมาชิกของสหประชาชาติแยกกันต่างหาก จึงถูกจำแนกเป็นรัฐสมาชิกแยกจากกันในรายนามนี้
พระเจ้าอันจัง
พระเจ้าอันจังแห่งโคกูรยอ (안장왕; Anjang of Goguryeo) เป็นจักรพรรดิองค์ที่ 22 แห่งอาณาจักรโกคูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 519–ค.ศ. 531
พระราชประวัติ
พระเจ้าอันจาง มีพระนามเดิมว่า โค ฮึง-อัน ประสูติเมื่อใดไม่ปรากฏเป็นพระราชโอรสองค์โตในพระเจ้ามุนจามย็อง ทรงได้รับการสถาปนาเป็นองค์รัชทายาทเมื่อปี ค.ศ. 498 อันเป็นปีที่ 7 ในรัชกาลของพระราชบิดาเสด็จขึ้นครองราชย์แทนพระราชบิดาเมื่อปี ค.ศ. 519 ตลอด 12 ปีในรัชกาลทรงปิดความสัมพันธ์กับทางราชวงศ์ของจีนและทรงทำสงครามกับอาณาจักรทางใต้อย่างแพ็กเจและซิลลาโดยทรงยกทัพไปตีแพคเจในปี ค.ศ. 523 และ ค.ศ. 529
สิทธิ์ในการสืบราชสมบัติ
พระเจ้าอันจังทรงครองราชย์ได้ 12 ปีสวรรคตเมื่อปี ค.ศ. 531 สิทธิ์ในการสืบราชสมบัติจึงตกมาอยู่ที่ องค์ชายโค โบย็อน พระราชอนุชา ซึ่งต่อมาคือ พระเจ้าอันว็อน
อ้างอิง
531
Callochitonidae
Callochitonidae เป็นวงศ์ของมอลลัสกาที่อยู่ในอันดับ Chitonida
สปีชีส์ในสกุลนี้ ได้แก่:
คริสตี
คริสตี (Christie หรือ Christy) เป็นชื่อ และชื่อสกุลของชาวสก็อตแลนด์ ซึ่งแผลงมาจากคำว่า คริสเตียน สามารถหมายถึง
อันเดอร์เวิลด์
อันเดอร์เวิลด์ (Underworld) เป็นวงดนตรี อีเลคโทรนิก จาก อังกฤษ ก่อตั้งวงในปี 1986 ประกอบด้วยสมาชิก 3 คน, คาร์ ไฮด์ และ ริด สมิธ และ ดาเรน ไพรซฺ
สโมสรฟุตบอลจังหวัดพระนครศรีอยุธยา ฤดูกาล 2558
รายชื่อผู้เล่น ฤดูกาล 2558
Update 22 ก.ค. 58
ยืมตัว
อีริค เปเวอร์นากี
อีริค เปเวอร์นากี (Erik Pevernagie) (เกิดใน ปี ค.ศ 1939) เป็นจิตกรชาวเบลเยี่ยมที่ได้เคยจัดนิทรรศการในปารีส นิวยอร์ก เบอร์ลิน อัมสเตอร์ดัม ลอนดอน
ประวัติ
อีริคเติบโตในกรุงบลัสเซล ซึ่งเป็นเมืองที่มีการผสมผสานกันระหว่างสองวัฒนธรรมได้อย่างลงตัว (ระหว่างละตินกับเยอรมัน) เค้าเป็นทั้งลูกชายและลูกศิษย์ของจิตกรซึ่งนับถือลัทธิเอ็คซพเรฌ-อะนิส ชื่อ หลุย เปเวอร์นากี (มีชีวิต ระหว่าง ค.ศ 1904 – 1970). หลังจากที่ได้เพิ่มพูนความรู้ในเรื่องชนชาติแองโกรแซ็คซันและทิวทอนิกอันเป็นมรดกทางด้านวัฒนธรรมแล้ว อีริคยังได้ศึกษาต่อระดับปริญญาโทภาษาศาสตร์ในด้านภาษาทิวทอนิกจาก Free University of Brussels (ค.ศ 1961). อีริคได้เดินทางไปทั่วโลกและคว้าปริญญาเอกจากมหาวิทยาลัยเคมบริดจ์ และ จึงได้ทำงานเป็นอาจารย์สอนในมหาวิทยาลัย
ผลงาน
อีริคได้ร่วมเป็นหนึ่งในพยานสำหรับทศวรรษของเรา เค้าเฝ้ามองดูเหตุการณ์ทั่วทุกมุมโลกแล้วถ่ายทอดเป็นหลักฐานลงบนผืนผ้าใบ เค้าวาดเรื่องราวต่างๆที่เกิดขึ้นตามที่ได้เห็นทุกๆวันแสดงออกถึงความประทับใจที่เกิดขึ้นจากความทรงจำ และแสดงให้เราเห็นถึงจินตนาการที่วกวนและถ่ายถอดประสบการณ์จากเรื่องราวรอบตัวออกมาเป็นภาพเขียน ซึ่งประสบการณ์เหล่านี้แทนที่จะถูกถ่ายทอดออกมาเป็นภาพเหมือนจริงแต่ อีริคกลับใช้รูปแบบการถ่ายถอดออกมาเป็นลายเส้นตรงและรูปทรงเลขาคณิตเป็นส่วนใหญ่ ครั้งแล้วครั้งเล่าที่ผลงานของ เปเวอร์เนกี ได้ถูกร่างออกมาเป็นสิ่งสะท้อนจากความทรงจำรวมหมู่ของพวกเรา สำหรับอีริคแล้ว ศิลปะจะถูกพบเห็นได้จากกิจกรรมทางสังคม และเค้าพบว่างานศิลปะเป็นตัวเชื่อมและติดต่อสื่อสารระหว่างคนในสังคมอีกด้วย ศิลปะเป็นตัวสร้างสรรค์ให้เกิดอารมณ์ และยิ่งไปกว่านั้น มันยังเป็นพลังในการส่งเสริมสติปัญญาและจินตนาการได้ด้วย
อีริคกล่าวว่างานศิลปะของเค้าเริ่มจากองค์ประกอบที่เป็นจริงซึ่งพบเห็นจากการดำเนินชีวิตในแต่ละวัน เค้าได้ถ่ายทอดมันลงในภาพเขียนและได้ให้คำอธิบายที่เฉพาะเจาะจงแต่ในขณะเดียวกันมันกลับมีความหมายสองนัย สำหรับเปเวอร์นากีแล้ว ความเป็นจริงคือจุดเริ่มต้นในงานศิลปะของเค้าแต่ไม่ใช้จุดมุ่งหมาย มันถูกเปลี่ยนเป็นรูปของปริศนา ซึ่งได้ซ่อนการตีความหมายเอาไว้ในผลงานนั้นๆ
Lekythoporidae
Lekythoporidae เป็นวงศ์ของไบรโอซัวที่อยู่ในอันดับ Cheilostomatida
สกุลในวงศ์นี้ ได้แก่:
สมเด็จพระบรมราชาธิราชที่ 4
พระราชประวัติ
สมเด็จพระบรมราชาธิราชที่ 4 มีพระนามเดิมว่าสมเด็จพระเจ้าลูกเธอพระอาทิตยวงศ์ พระราชสมภพเมื่อปี พ.ศ. 2031 เป็นพระราชโอรสในสมเด็จพระรามาธิบดีที่ 2 ทรงดำรงตำแหน่ง "หน่อพุทธางกูร" ซึ่งกฎมนเทียรบาลว่าเป็นตำแหน่งสำหรับพระราชโอรสที่ประสูติจากพระอัครมเหสี และเป็นตำแหน่งพระราชโอรสชั้นสูงสุด
ต่อมาได้รับแต่งตั้งเป็นพระมหาอุปราชไปครองเมืองพิษณุโลก จนกระทั่งสมเด็จพระรามาธิบดีที่ 2 สวรรคตจึงได้เสวยราชสมบัติครองกรุงศรีอยุธยาต่อ เฉลิมพระนามว่าสมเด็จพระบรมราชาหน่อพุทธางกูร
แต่ศักราชในพระราชพงศาวดารระบุต่างกัน โดยพระราชพงศาวดาร ฉบับพันจันทนุมาศ (เจิม), พระราชพงศาวดาร ฉบับหมอบรัดเล, พระราชพงศาวดารกรุงสยาม จากต้นฉบับของบริติชมิวเซียม, และพระราชพงศาวดาร ฉบับพระราชหัตถเลขา ระบุตรงกันว่าในปี พ.ศ. 2049 ได้ครองเมืองพิษณุโลก จนปี พ.ศ. 2052 จึงได้ครองกรุงศรีอยุธยา แต่พระราชพงศาวดารกรุงเก่า ฉบับหลวงประเสริฐอักษรนิติ์ กลับระบุว่า พ.ศ. 2069 ได้ครองเมืองพิษณุโลก และ พ.ศ. 2072 จึงได้ครองกรุงศรีอยุธยา คณะกรรมการชำระประวัติศาสตร์ไทย สำนักนายกรัฐมนตรี เห็นว่าฉบับหลวงประเสริฐอักษรนิติ์ น่าเชื่อถือที่สุด ฉะนั้น ตามพงศาวดารนี้ สมเด็จพระบรมราชาธิราชที่ 4 ทรงอยู่ในราชสมบัติตั้งแต่ พ.ศ. 2072 ถึง พ.ศ. 2076 รวม 4 ปี
พระราชกรณียกิจ
พงศาวดารไทยไม่ได้บันทึกพระราชกิจสมเด็จพระบรมราชาธิราชที่ 4 ไว้ อาจเป็นเพราะทรงครองราชย์ไม่นาน แต่ พงศาวดารกรุงศรีอยุธยาฉบับวันวลิต ว่า พระองค์โปรดสงคราม เฉลียวฉลาด ทรงตั้งผู้ใจบุญและซื่อสัตย์ให้ดำรงตำแหน่งทางตุลาการ และทรงรักษาความยุติธรรม แต่ทั้งรัชกาล ทรงทำสงครามกับอาณาจักรล้านช้างและอาณาจักรหงสาวดี ทำให้บ้านเมืองสับสนวุ่นวาย
สวรรคต
สมเด็จพระบรมราชาธิราชที่ 4 ประชวรพระโรคไข้ทรพิษเสด็จสวรรคต สมเด็จพระราชกุมารพระราชโอรสของพระองค์จึงได้เสวยราชสมบัติเป็นสมเด็จพระรัษฎาธิราชกุมาร
ในวัฒนธรรมสมัยนิยม
มีนักแสดงผู้รับบท สมเด็จพระบรมราชาธิราชที่ 4 ได้แก่
เจ้าหน้าที่รักษาความปลอดภัย
เจ้าหน้าที่รักษาความปลอดภัย (รปภ.) หรือ ผู้ที่ทำการป้องกันซึ่งทรัพย์สินสิ่งของ หรือเรียกอย่างเป็นทางการว่า รปภ. เป็นอาชีพหนึ่งที่ผู้ประกอบการหรือบุคคลอื่นจ้างมาเพื่อดูแลรักษาความปลอดภัยให้กับบริษัทห้างร้านต่างๆ หรือกระทั่งที่อยู่อาศัย ทั้งเวลากลางวันและกลางคืน โดยส่วนมากมักจะจ้างบริษัทที่ทำงานเกี่ยวกับการรักษาความปลอดภัยโดยเฉพาะ แล้วให้บุคคลที่จะมาเฝ้าจุดปฏิบัติงาน ผลัดเปลี่ยนหมุนเวียนกันตามช่วงเวลา ซึงการทำงานในอาชีพเจ้าหน้าที่รักษาความปลอดภัยจะต้องผ่านการอบรมเกี่ยวกับวิชาชีพรักษาความปลอดภัย ตาม พรบ.รักษาความปลอดภัย โดยจะต้องฝึกอบรมอย่างน้อย 40 ชั่วโมงถึงจะเข้าปฏิบัติงานจริงได้ โดยการอบรมจะเกี่ยวข้องกับ 1.การอบรมการใช้ถังดับเพลิง เพลิงไหม้ การช่วยชีวิต เป็นต้น 2.การอบรมการต่อสู้ด้วยกระบอง การต่อสู้ด้วยมือเปล่า การสังเกตการณ์ หรือวิธีการเอาตัวรอดจากสถาณะการณ์เสี่ยง 3.การอบรมข้อกฏหมายที่เกี่ยวข้องในวิชาชีพ 4.การอบรมด้านการ
Quadricellariidae
Quadricellariidae เป็นวงศ์ของไบรโอซัวที่อยู่ในอันดับ Cheilostomatida
สกุลในวงศ์นี้ ได้แก่:
จัสติซลีก (แก้ความกำกวม)
จัสติซลีก โดยหลักจะหมายถึงทีมซูเปอร์ฮีโร่ในหนังสือการ์ตูนอเมริกันที่จัดพิมพ์โดยดีซีคอมิกส์ จัสติซลีก อาจหมายถึง
หูชั้นกลางอักเสบ
หูชั้นกลางอักเสบ (otitis media) คือกลุ่มของโรคที่เกิดมีการอักเสบขึ้นในหูชั้นกลาง แบ่งออกเป็นชนิดเฉียบพลันและชนิดเรื้อรัง หูชั้นกลางอักเสบเฉียบพลันมักเกิดขึ้นเมื่อมีการติดเชื้อเกิดขึ้นในทันที ส่วนใหญ่จะมีอาการปวดหูร่วมด้วย ในผู้ป่วยเด็กเล็กอาจแสดงอาการเป็นอาการชอบดึงหู ร้องไห้บ่อย นอนไม่หลับ อาจมีอาการกินได้น้อยหรือมีไข้ร่วมด้วยได้
เผ่าเอฟราอิม
เอฟราอิม เป็นบุตรชายคนที่สอง ของโยเซฟ และนางอาเสนัท ก่อนที่ยาโคบ และครอบครัวของท่านจะย้ายเข้ามายังอียิปต์ ด้วยเหตุนี้ ยาโคบจึงยกให้บุตรชายทั้งสองคนของโยเซฟ เทียบเท่าบุตรชายคนอื่น ๆ ของตน ดังนั้นในอิสราเอลจึงมี 12 เผ่าตามจำนวนบุตรชายของยาโคบ แต่จะนับพงศ์พันธุ์ของโยเซฟ ออกเป็น 2 เผ่า คือ เอฟราอิม และมนัสเสห์ คำว่า เอฟราอิม มีรากศัพท์มาจากภาษาฮีบรู แปลว่า มีลูกดก ทั้งนี้เนื่องจากเมื่อมีบุตรคนที่สองนี้ โยเซฟ ได้กล่าวว่า "เพราะว่าพระเจ้าโปรดให้ข้าพเจ้ามีพงศ์พันธุ์ทวีขึ้นในดินแดนที่ข้าพเจ้าได้รับความทุกข์ใจ"
คำอวยพรของยาโคบ
เมื่อยาโคบใกล้สิ้นชีวิตนั้น โยเซฟ ได้นำบุตรชายทั้งสองเข้าไปพบบิดา เพื่อให้ยาโคบอวยพรแก่บุตรทั้งสอง ยาโคบได้กล่าวว่า "...บุตรทั้งสองของเจ้าที่เกิดในอียิปต์ ก่อนพ่อมาหาเจ้าในอียิปต์ก็เป็นบุตรของเรา เอฟราอิม และมนัสเสห์ จะต้องเป็นของพ่อเหมือนรูเบนและสิเมโอน..."
เมื่อจะอวยพรแก่เอฟราอิม และมนัสเสห์นั้น ยาโคบได้นำมือขวาวางบนเอฟราอิม ผู้น้อง และวางมือซ้ายลงบน มนัสเสห์ ผู้พี่ ทั้งนี้เนื่องจากยาโคบกล่าวว่า "...น้องชายจะใหญ่โตกว่าพี่..." ด้วยเหตุทั้งสองนี้ จึงพบว่าอิสราเอลจึงยก ให้เอฟราอิม และมนัสเสห์ เป็นเผ่าเช่นเดียวกัน และมักจะเรียกเอฟราอิม ก่อนหน้า มนัสเสห์
คำอวยพรของยาโคบ แก่ เอฟราอิม เป็นดังนี้ "...ให้เขาสืบชื่อของข้าพเจ้า และชื่อของอับราฮัม และชื่อของอิสอัคบิดาของข้าพเจ้าไว้ และขอให้เขาเจริญขึ้นเป็นมวลชนบนแผ่นดินเถิด...พวกอิสราเอลจะให้ชื่อเจ้าให้พรเจ้าว่า ขอให้พระเจ้าโปรดให้ท่านเป็นเหมือนเอฟราอิม และเหมือนมนัสเสห์ เถิด..."
นกสาลิกาเขียว
นกสาลิกาเขียว (Common green magpie; ) เป็นนกชนิดหนึ่งในวงศ์นกกา (Corvidae) มีขนาด 38 ​เซนติ​เมตร มีปากหนาสี​แดงสด วงรอบตาสี​แดง​และมี​แถบสีดำคาด​เหมือนหน้ากาก บริ​เวณกระหม่อมสี​เขียวอม​เหลือง ลำตัวด้านบนสี​เขียวสด ​ใต้ท้องสี​เขียวอ่อน ช่วงปีกตรงหัว​ไหล่​เป็นสี​เขียว ปลายปีก​เป็นสี​แดง​เข้ม ​และตอน​ในของขนกลางปีกมี​แถบสีดำสลับขาว ขาสี​แดงสด ​ใต้หางมีสีดำสลับขาว ​และส่วนปลายหางจะ​เป็นสีขาว ร้องดัง “กวีก.ก..กวีก..ก..ก....”
กระจายพันธุ์ในเทือกเขาหิมาลัยในตอนเหนือของภาคตะวันออกของประเทศอินเดียไปทางตะวันออกเฉียงใต้ ผ่านภาคกลางของประเทศไทย มาเลเซีย ถึงเกาะสุมาตราและทางตะวันตกเฉียงเหนือของเกาะบอร์เนียว ในป่าไม่ผลัดใบ ป่า​เบญจพรรณ
นกหากินเป็นคู่หรือเป็นฝูงตามต้นไม้และพื้นดิน กินสัตว์ไม่มีกระดูกสันหลัง, สัตว์เลื้อยคลานขนาดเล็ก, สัตว์เลี้ยงลูกด้วยน้ำนมขนาดเล็ก ลูกนก และไข่เป็นอาหาร ทำรังอยู่ตามง่าม​ไม้ รัง​ทำจากกิ่ง​ไม้ ​ใบ​ไม้​แห้ง ​และ​ใบ​ไผ่ วางซ้อนกัน​และสาน​ไปมา​เป็นรูปลักษณะถ้วยตื้นๆ ตรงกลางมีกิ่ง​ไม้​เล็กวางรองอีกชั้น ออก​ไข่ครั้งละ 4 - 6 ฟอง
พระเจ้าอันว็อน
พระเจ้าอันว็อนแห่งโคกูรยอ (안원왕; Anwon of Goguryeo) เป็นจักรพรรดิองค์ที่ 23 แห่ง อาณาจักรโคกูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 531 – ค.ศ. 545
พระราชประวัติ
พระเจ้าอันว็อน มีพระนามเดิมว่า องค์ชายโค โบ-ย็อน ประสูติเมื่อใดไม่ปรากฏเป็นพระราชโอรสอีกองค์ในพระเจ้ามุนจามย็อง และเป็นพระราชอนุชาในพระเจ้าอันจัง เสด็จขึ้นครองราชย์แทนพระบรมเชษฐาธิราชเมื่อปี ค.ศ. 531 ในรัชสมัยของพระองค์ถือว่าอาณาจักรโคกูรยอ ที่เคยยิ่งใหญ่กลับอ่อนแอลงอย่างมากเนื่องจากแพ็กเจและซิลลาได้รวมตัวกันเป็นพันธมิตรมาตีโคกูรยอและเกิดภัยทางธรรมชาติขึ้นส่วนทางด้านองค์รัชทายาท 3 ปีแรกแห่งการครองราชย์พระมเหสีองค์แรกยังไม่มีพระราชโอรสให้พระองค์พอถึงปี ค.ศ. 534 จึงทรงสถาปนา องค์ชายโค พย็องซ็อง พระราชโอรสองค์โตที่ประสูติแต่พระมเหสีองค์ที่ 2 ขึ้นเป็นองค์รัชทายาท
สิทธิ์ในการสืบราชสมบัติ
พระเจ้าอันว็อน ทรงครองราชย์ได้ 14 ปีสวรรคตเมื่อปี ค.ศ. 545 องค์ชายโค พย็องซ็อง องค์รัชทายาทจึงขึ้นครองราชย์แทน ทรงพระนามว่า พระเจ้ายังว็อน
อ้างอิง
545
กลศาสตร์ของไหล
กลศาสตร์ของไหล คือวิชาที่ศึกษาพฤติกรรมการเคลื่อนที่ของของไหลและแรงที่เกิดขึ้น (ของไหลหมายถึงของเหลวและก๊าซ) กลศาสตร์ของไหลอาจแบ่งได้เป็นสองส่วนคือสถิตยศาสตร์ของไหลซึ่งศึกษาของไหลในขณะที่หยุดนิ่ง และพลศาสตร์ของไหลที่ศึกษาการเคลื่อนที่ของของไหล ศาสตร์นี้นับเป็นส่วนหนึ่งของกลศาสตร์ภาวะต่อเนื่องซึ่งศึกษาแบบจำลองของวัตถุโดยไม่สนใจข้อมูลในระดับอะตอม กลศาสตร์ของไหลเป็นหนึ่งในสาขาการวิจัยที่ได้รับความสนใจและมีปรากฏการณ์มากมายที่ยังไม่ถูกค้นพบ หรือถูกค้นพบเพียงบางส่วน กลศาสตร์ของไหลประกอบด้วยสมการทางคณิตศาสตร์ที่ซับซ้อน บางครั้งวิธีหาคำตอบที่ดีที่สุดคือการประยุกต์ใช้ระเบียบวิธีเชิงตัวเลข โดยเฉพาะการประยุกต์ใช้คอมพิวเตอร์ วิทยาการสมัยใหม่เกี่ยวกับกลศาสตร์ของไหลคือ พลศาสตร์ของไหลเชิงคณนา (Computational Fluid Dynamics)  (CFD) คือเครื่องมือที่ถูกใช้ในการแก้ปัญหาทางกลศาสตร์ของไหลโดยเฉพาะ หรือการแก้ปัญหาด้วยการใช้ Particle Image Velocimetry มาใช้สร้างให้เห็นภาพการไหลของของไหลและศึกษาพฤติกรรมของมัน กลศาสตร์ของไหลเป็นส่วนหนึ่งของวิชาฟิสิกส์ที่เกี่ยวข้องกับคุณสมบัติของของไหลและแรงที่เกิดขึ้นในตัวของมัน
ความสัมพันธ์กับกลศาสตร์ภาวะต่อเนื่อง
กลศาสตร์ของไหลเป็นสาขาย่อยของกลศาสตร์ภาวะต่อเนื่องตามแสดงในตาราง
โดยมุมมองทางกลศาสตร์แล้ว ของไหลไม่รับความเค้นตั้งฉากกับผิววงกลม (tangential stress) ดังนั้นมันจึงแปรรูปร่างไปตามภาชนะที่บรรจุตัวมันอยู่และสามารถอยู่นิ่ง ๆ ได้โดยไม่มีความเค้นเฉือน
สมมติฐาน
เช่นเดียวกับแบบจำลองเชิงคณิตศาสตร์ที่ถูกประยุกต์ใช้กับโลกแห่งความเป็นจริง กลศาสตร์ของไหลทำการสร้างสมมติฐานพื้นฐานเกี่ยวกับสสารที่กำลังถูกศึกษา สมมติฐานเหล่านี้จะถูกแปลงให้เป็นสมการทางคณิตศาสตร์ที่ยอมรับได้ ถ้าสมมติฐานมีความเป็นจริงอยู่ ตัวอย่างเช่นการพิจารณาของไหลอัดตัวไม่ได้ (incompressible fluid) ในสามมิติ ข้อสมมติที่ว่ามวลได้รับการอนุรักษ์นั้นหมายถึงว่าในผิวปิดใด ๆ ก็ตาม อัตราการไหลเข้าของมวลจากภายนอกระบบ (สิ่งแวดล้อม) สู่ภายในระบบจะต้องเท่ากับอัตราการไหลออกจากระบบสู่สิ่งแวดล้อม หรือกล่าวอีกนัยว่ามวลของระบบนั้นคงที่นั่นเอง ซึ่งนี่ทำให้สมการอินทีกอลสามารถนำมาประยุกต์ใช้บนพื้นผิวได้
กศาสตร์ของไหลสมมติว่าทุก ๆ ของไหลนั้นสอดคล้องตามกฎเหล่านี้ นอกจากนี้ การสมมติว่าของไหลเป็นของไหลอัดตัวไม่ได้นั้นค่อนข้างจะมีประโยชน์ในหลาย ๆ กรณีและมีความสมจริง ซึ่งของไหลอัดตัวไม่ได้เหล่านี้ ความหนาแน่นของมันจะคงที่เสมอ ของไหลสามารถถูกนำมาคำนวณด้วยข้อสมมติว่ามันเป็นของไหลอัดตัวไม่ได้อยู่บ่อยครั้ง ในขณะที่กาซไม่สามารถใช้ข้อสมมตินี้ได้
ในทางเดียวกัน ของไหลอาจจะถูกสมมติว่าไร้ความหนืด กาซมักจะถูกสมมติว่าไร้ความหนืดอยู่บ่อยครั้ง ถ้าของไหลถูกสมมติว่ามีความหนืดและเป็นการไหลในภาชนะบางอย่าง เช่น ท่อ ดังนั้นการไหลที่ผิวขอบจะมีความเร็วเป็นศูนย์ สำหรับของไหลที่มีความหนืดและขอบเขตไม่มีรูพรุน แรงเฉือนที่ผิวของไหลและขอบเขตจะส่งผลให้ความเร็วของของไหลเป็นศูนย์ ซึ่งเรียกว่า สภาวะไร้การไถล สำหรับการไหลผ่านขอบเขตที่มีรูพรุน ที่ผิวของภาชนะจะเกิดสภาวะการไถลทำให้ความเร็วไม่เป็นศูนย์ และจะเกิดสนามความเร็วที่ไม่ต่อเนื่องในของไหลระหว่างของไหลอิสระกับของไหลตามรูพรุน
ทฤษฎีความต่อเนื่อง
ในของไหลนั้นประกอบไปด้วยโมเลกุลที่เคลื่อนที่ชนกันไปชนกันมาและชนกับโมเลกุลอื่นและของแข็ง แต่ทว่าข้อสมมติความต่อเนื่องพิจารณาของไหลว่ามีความต่อเนื่อง ดังนั้นคุณสมบัติของของไหลเช่น ความหนาแน่น ความดัน อุณหภูมิ และความเร็วจะถูกพิจารณาเป็นจุดที่เล็กมาก ๆ เรียกว่า อีลาเมนท์อ้างอิงตามปริมาตร (Reference Element of Volume, REV) ซึ่งแบ่งตามระยะห่างเชิงเรขาคณิตของโมเลกุลของของไหลที่อยู่ใกล้เคียงกัน คุณสมบัติเหล่านี้ถูกสมมติให้มีลักษณะที่ต่อเนื่องอย่างมากจากจุดหนึ่งไปอีกจุดหนึ่งและถูกหาค่าเฉลี่ยใน REV ข้อเท็จจริงที่ว่าของไหลนั้นประกอบไปด้วยลักษณะที่ไม่ต่อเนื่องนั้นถูกละไว้
ทฤษฎีความต่อเนื่องนี้โดยพื้นฐานแล้วคือการประมาณค่า เฉกเช่นเดียวกับการที่ดาวเคราะห์ถูกพิจาณาให้เป็นจุดเล็ก ๆ เมื่อนำมาพิจารณาโดยกลศาสตร์ท้องฟ้า ดังนั้นคำตอบจึงเป็นค่าประมาณ ด้วยเหตุนี้เอง ทฤษฎีความต่อเนื่องมิอาจจะนำไปสู่การหาคำตอบแม่นตรงได้ อย่างไรก็ตาม ภายใต้สภาวการณ์ที่ถูกต้อง ทฤษฎีความต่อเนื่องอาจจะนำไปสู่คำตอบที่มีความแม่นยำสูงได้
สำหรับปัญหาที่ทฤษฎีความต่อเนื่องมิอาจจะให้คำตอบที่แม่นตรงได้ สามารถแก้ปัญหาได้ด้วยการใช้ Statistical mechanics เพื่อการพิจารณาว่าจะใช้กลศาสตร์ของไหลดั้งเดิมหรือStatistical mechanics นั้นตัวเลขคุดเซ็นจะถูกใช้เพื่อการประเมิน ตัวเชขคนูดเซ็นนี้อธิบายอัตราของความยาวของMean free path ต่อความยาวทางกายภาพของอนุภาคที่แน่นอน ซึ่งขนาดทางกายภาพในที่นี้อาจจะเป็นความยาวรัสมีของอนุภาคของของไหล หรือถ้าจะกล่าวให้ง่ายขึ้นไปอีก ตัวเลขคุดเซ็นหมายถึงอัตราส่วนของระยะทางโดยเฉลี่ยที่อนุภาคจะเคลื่อนที่ไปจนกระทั่งชนเข้ากับอนุภาคอื่นต่อขนาดรัสมีของตัวมันเอง ปัญหาที่มีค่าตัวเลขคุดเซ็นมากกว่าหรือเท่ากับ 1 นั้นเหมาะแก่การคำนวณด้วย Statistical mechanics เพื่อการได้ผลลัพธ์ที่เชื่อถือได้
สาธารณรัฐคองโกในโอลิมปิกฤดูร้อน 2020
ประเทศคองโก จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศคองโกได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
เผ่ามนัสเสห์
มนัสเสห์ เป็นบุตรชายคนโต ของโยเซฟ และนางอาเสนัท ก่อนที่ยาโคบ และครอบครัวของท่านจะย้ายเข้ามายังอียิปต์ ด้วยเหตุนี้ ยาโคบจึงยกให้บุตรชายทั้งสองคนของโยเซฟ เทียบเท่าบุตรชายคนอื่น ๆ ของตน ดังนั้นในอิสราเอลจึงมี 12 เผ่าตามจำนวนบุตรชายของยาโคบ แต่จะนับพงศ์พันธุ์ของโยเซฟ ออกเป็น 2 เผ่า คือ เอฟราอิม และมนัสเสห์ คำว่า มนัสเสห์ มีรากศัพท์มาจากภาษาฮีบรู แปลว่า การทำให้ลืม เพราะเมื่อมีบุตรคนนี้ โยเซฟ ได้กล่าวว่า "เพราะว่าพระเจ้าโปรดให้ข้าพเจ้าลืมความยากลำบากทั้งปวง และบรรดาพงศ์พันธุ์ของบิดาเสีย"
คำอวยพรของยาโคบ
เมื่อยาโคบใกล้สิ้นชีวิตนั้น โยเซฟ ได้นำบุตรชายทั้งสองเข้าไปพบบิดา เพื่อให้ยาโคบอวยพรแก่บุตรทั้งสอง ยาโคบได้กล่าวว่า "...บุตรทั้งสองของเจ้าที่เกิดในอียิปต์ ก่อนพ่อมาหาเจ้าในอียิปต์ก็เป็นบุตรของเรา เอฟราอิม และมนัสเสห์ จะต้องเป็นของพ่อเหมือนรูเบนและสิเมโอน..."
เมื่อจะอวยพรแก่เอฟราอิม และมนัสเสห์นั้น ยาโคบได้นำมือขวาวางบนเอฟราอิม ผู้น้อง และวางมือซ้ายลงบน มนัสเสห์ ผู้พี่ ทั้งนี้เนื่องจากยาโคบกล่าวว่า "...น้องชายจะใหญ่โตกว่าพี่..." ด้วยเหตุทั้งสองนี้ จึงพบว่าอิสราเอลจึงยก ให้เอฟราอิม และมนัสเสห์ เป็นเผ่าเช่นเดียวกัน และมักจะเรียกเอฟราอิม ก่อนหน้า มนัสเสห์
ดูเพิ่ม
Manasse 玛拿西 مانسي
ดาร์วิน
ดาร์วิน อาจหมายถึง
สภาองคมนตรีแห่งพระมหากษัตริย์
สภาองคมนตรีแห่งพระมหากษัตริย์ หรือ สภาองคมนตรีแห่งอังกฤษ (King-in-Council) เป็นชื่อเรียกสภาองคมนตรีของอังกฤษในระหว่างที่มีพระมหากษัตริย์เป็นบุรุษเพศ (ยามเมื่อพระมหากษัตริย์ทรงดำรงอิตถีเพศ สภานี้เรียก สภาองคมนตรีแห่งพระราชินี (Queen-in-Council)) นัยยะตามตัวอักษรของสภาดังกล่าวแล้วหมายว่าสมเด็จพระราชินีนาถแห่งอังกฤษทรงบริหารพระราชกิจตามคำแนะนำของสภาองคมนตรี ซึ่งเป็นไปตามบทบัญญัติของรัฐธรรมนูญแห่งอังกฤษ โดยพฤตินัยสภาองคมนตรีแห่งพระราชินีปฏิบัติหน้าที่ภายใต้การควบคุมของคณะกรรมการชุดพิเศษชุดหนึ่งซึ่งแต่งตั้งขึ้นโดยคณะรัฐมนตรี เป็นผลให้การดำเนินงานของสภาองคมนตรีอยู่ภายใต้การพิจารณาทบทวนโดยศาล (judicial review) สมเด็จพระราชินีนาถจะมีพระราชเสาวนีย์เกี่ยวกับราชการแผ่นดินได้ก็แต่โดยคำแนะนำของสภาองคมนตรี พระราชเสาวนีย์ดังกล่าวในภาษาอังกฤษเรียกว่า "order-in-council"
ในประเทศอื่นอันเป็นเครือจักรภพยกเว้นประเทศอังกฤษ สมเด็จพระราชินีนาถอาจทรงมอบหมายให้ผู้สำเร็จราชการแทนพระองค์ประจำประเทศนั้น ๆ เป็นผู้บริหารพระราชอำนาจที่จะได้รับคำปรึกษาจากสภาองคมนตรีแทน ในกรณีนี้จะเรียกผู้สำเร็จราชการแทนพระองค์ดังกล่าวว่า "ข้าหลวงต่างพระองค์โดยคำแนะนำของสภาองคมนตรี" หรือ "Governor-in-Council"
Actisecidae
Actisecidae เป็นวงศ์ของไบรโอซัวที่อยู่ในอันดับ Cheilostomatida
สกุลในวงศ์นี้ ได้แก่:
เนเฟรูที่ 1
เนเฟรูที่ 1 (มีความหมายว่า "ความงาม") เป็นพระราชินีพระองค์แรกของราชวงศ์ที่สิบเอ็ด พระองค์เป็นพระมเหสีของฟาโรห์เมนทูโฮเตปที่หนึ่ง
กรีนแลนเทิร์นคอร์ปส
กรีนแลนเทิร์นคอร์ป (Green Lantern Corps) เป็นชื่อของกองกำลังผู้พิทักษ์จักรวาลที่ปรากฏในหนังสือคอมิกส์ จัดพิมพ์โดยสำนักพิมพ์ ดีซีคอมิกส์ สมาชิกขององค์กรนี้เรียกว่า กรีนแลนเทิร์น มีหน้าที่ต่อต้านภัยคุกคามต่างๆที่อาจเกิดขึ้นได้ในจักรวาลและตรวจการอยู่ในอาณาเขตบริเวณของตนที่ได้รับมอบหมายที่เรียกว่า Sector โดยอยู่ภายใต้บังคับบัญชาของ เหล่าการ์เดียนออฟเดอะยูนิเวิร์ส ซึ่งเป็นผู้ก่อตั้งองค์กรกรีนแลนเทิร์นคอร์ปขึ้นมาเมื่อประมาณ 3 พันล้านปีก่อน
ประวัติการตีพิมพ์
ในปี 1959 จูเลียส ชวาร์ตซ์ ได้นำตัวละครซูเปอร์ฮีโร่กรีนแลนเทิร์นในปี 1940 มาสร้างใหม่เป็นซูเปอร์ฮีโร่อิงนิยายวิทยาศาสตร์ที่ชื่อว่า ฮาล จอร์แดน ซึ่งไม่มีความเกี่ยวข้องกับตัวละครต้นฉบับ โดยเขียนให้กรีนแลนเทิร์นคนใหม่เป็นหนึ่งในสมาชิกของหน่วยตำรวจอวกาศที่เรียกตัวเองว่า กรีนแลนเทิร์น ซึ่งถูกกล่าวถึงครั้งแรกใน Showcase #22 (1959) ในตอนที่ อาบิน เซอร์ กรีนแลนเทิร์นที่กำลังจะตายนั้นส่งต่อแหวนพลังให้กับ ฮาล จอร์แดน
เหล่าการ์เดียนออฟเดอะยูนิเวิร์ส
เผ่าพันธ์ที่ดำรงอยู่มานานกว่าพันล้านปี เป็นผู้ที่คอยดูแลความสงบเรียบร้อยของจักรวาล พวกเขาตั้งรกรากอยู่ที่ดาว Or เป็นผู้ก่อตั้งและเป็นผู้บังคับบัญชาของกรีนแลนเทิร์นคอร์ป
เซนทรัลพาวเวอร์แบตเตอรรี่
เป็นแหล่งพลังงานของพลังแห่งความมุ่งมั่นและเป็นแหล่งส่งพลังงานที่ให้อำนาจแก่กรีนแลนเทิร์นคอร์ป ตั้งอยู่ที่ดาว Or ฐานทัพของกรีนแลนเทิร์นคอร์ป
พาวเวอร์ริง
แหวนของกรีนแลนเทิร์น เป็นเครื่องประดับที่มอบพลังและความสามารถอันเหลือเชื่อให้แก่ผู้ที่สวมใส่จนมักจะถูกเรียกว่า "อาวุธที่ทรงพลังมากที่สุดในจักรวาล" ควบคุมโดยใช้พลังความมุ่งมั่น สามารถใช้พลังงานที่อยู่ในแหวนสร้างสิ่งที่ผู้ใช้ "จินตนาการ" ขึ้นมาได้ตามพลังจินตนาการและความมุ่งมั่นของผู้ใช้ แต่จะไม่สามารถสร้างสิ่งที่มีคุณสมบัติพิเศษเหนือธรรมดาออกมาได้ เช่น สร้าง Superman ขึ้นมาก็จะได้แค่รูปร่าง ไม่มีพลังเหมือนตัวจริงแต่อย่างใด นอกจากนั้นยังสามารถยิงลำแสงโจมตีออกมาได้ และยังสร้างสนามพลังล้อมรอบตัวผู้ใช้ทำให้สามารถบินได้, อยู่ในอวกาศได้, วาร์ปได้, และยังมีฟังค์ชั่นแปลภาษาที่แทบจะคลอบคลุมทุกภาษาในจักรวาลอีกด้วย มีข้อจำกัดตรงที่ถ้าใช้พลังงานที่มีอยู่ในแหวนมากๆ พลังงานก็จะลดลงไป ถ้าพลังหมดก็จะกลายเป็นแค่แหวนธรรมดาเท่านั้น ต้องชาร์จไฟกับตะเกียงพลัง (แบตเตอร์รี่) ก่อนถึงจะใช้งานได้อีกครั้งและการชาร์จแต่ละครั้งจะอยู่ได้นานสุดเพียง 24 ชั่วโมง อย่างไรก็ดี กรีนแลนเทิร์นสามารถเรียกตะเกียงมาหาตัวเมื่อไหร่ก็ได้ จึงไม่มีปัญหาในส่วนนี้มากนัก
คำปฏิญาณตนของกรีนแลนเทิร์น
แหวนพลัง (Power Ring) ทุกวงจะต้องนำมาชาร์จพลังงานอยู่เสมอ ในขณะที่ชาร์จพลังแหวนของตนเอง เหล่ากรีนแลนเทิร์นจะท่องคำปฏิญาณเพื่อยืนยันการผูกมัดต่อกรีนแลนเทิร์นคอร์ปอีกครั้ง โดยคำปฏิญาณตนของกรีนแลนเทิร์นที่เป็นทางการนั้นมีเนื้อหาดังนี้ "In brightest day, in blackest night, No evil shall escape my sight. Let those who worship evil's might, Beware my power, Green Lantern's light!!!"
- ฮาล จอร์แดน/กรีนแลนเทิร์น คนอื่นๆ (ภาษาอังกฤษ)
"''ในวันที่เจิดจ้า ในราตรีที่มืดมิด ไม่มีความชั่วร้ายใดจะรอดพ้นสายตาข้า ให้เหล่าผู้บูชาความชั่วร้าย จงระวังพลังของข้า แสงแห่งกรีนแลนเทิร์น!!!"
- ฮาล จอร์แดน/กรีนแลนเทิร์น คนอื่นๆ (ภาษาไทย)
รายชื่อตัวละครในซามูไรพเนจร
ตัวละครในซามูไรพเนจร
ตัวละครหลัก
<td width="50%">
<td width="50%"> <td width="50%">
ทาเคดะ คันริว
ทาเคดะ คันริว (武田観柳, Takeda Kanryū) เบื้องหน้าเป็นนักธุรกิจ เบื้องหลังทำการค้าฝิ่น จึงร่ำรวยมหาศาลมีกองทหารส่วนตัว
อุโด้ จินเอ (คุโรงาสะ)
อุโด้ จินเอ (鵜堂刃衛, Udō Jin'e) นักดาบมือหนึ่ง ฉายา"คุโรงาสะ" ในอดีตเคยเป็นมือสังหารคู่ปรับของคณะปฏิวัติ ปัจจุบันผ่านมา 10 ปีเขาอาละวาดไปทั่ว เขาลงมือสังหารเฉพาะคนของคณะปฏิวัติ จินเอเป็นคนที่สนุกกับการฆ่า เหมือนปีศาจกระหายเลือด เหมือนคนคลั่ง พ่ายแพ้แก่เคนชิน และสังหารตัวเองตายไปในที่สุด
อิสึรุงิ ไรจูตะ
อิสึรุงิ ไรจูตะ (Isurugi Raijūta) เขามีเป้าหมายที่จะก่อตั้ง "สำนักยอดยุทธโบราณ" ขึ้นให้เป็นสำนักดาบเพียงหนึ่งเดียวของญี่ปุ่น เพื่อฟื้นฟูเพลงดาบที่แข็งแกร่งขึ้น เขาคิดว่ารากเหง้าของความอ่อนแอเกิดการใช้ดาบไม้ เขาจึงเดินทางไปทั่วญี่ปุ่นถล่มสำนักดาบต่างๆ
ชิชิโอ มาโคโตะ
ชิชิโอ มาโคโตะ (志々雄 真実, Shishio Makoto) ซามูไรของโจชู ผู้รับหน้าที่มือสังหารต่อจากบัตโตไซ คือผู้สืบทอด ไม่เคยคิดที่จะปกป้องคนอ่อนแอ สนแต่การฆ่าฟันกับกำจัดคนเก่งๆ เท่านั้น หลังจบสงคราม ตนอันตรายเกินไป รัฐบาลโลกสั่งให้ซามูไรไปฆ่าทิ้ง กับจุดไฟเผา แม้รอดตายแต่ก็สาหัสแผลไฟไหม้ทั้งตัว เหงื่อระบายออกไม่ได้ กับใส่ผ้าพันแผลคลุมตัวเป็นมัมมี่ กับถูกจับไปขัง หลายปีต่อมาก็แหกคุกไปซ่อนตัวในบ้านของโซจิโร่พักนึง กับรวมทัพซื้ออาวุธ เพื่อเตรียมก่อสงครามยึดประเทศ แต่ร่างของตนสาหัส ออกกำลังกายได้แค่วันละ 15 นาที ถ้าเกินจะเป้นอันตรายถึงชีวิต
โคมากาตะ ยูมิ
โคมากาตะ ยูมิ (Komagata Yumi) เคยเป็นเกอิชาผู้มีชื่อเสียง ภายหลังเกิดคดีเกี่ยวกับเรื่องทาสชาวจีน พวกเกอิชาถูกฟ้องว่าเป็นม้าเป็นวัว ทำให้เธอไม่พอใจคณะปฏิวัติที่ฟ้องเธออย่างนั้น จนกระทั่งเธอได้พบและเป็นหญิงคนรักของชิชิโอ อยู่ข้างกายชิชิโอเสมอ แม้ในวินาทีสุดท้ายเธอถูกชิชิโอแทงทะลุร่างไปยังเคนชิน เธอยังรู้สึกดีใจที่ได้ทำประโยชน์ให้กับชิชิโอแม้เพียงน้อยนิดก็ยังดี
เซตะ โซจิโร่
เซตะ โซจิโร่ (瀬田 宗次郎, Seta Sōjirō) เป็น 1 ในจุปปงกาตานะ ผู้รับใช้ชิชิโอ ฉายา "ดาบสวรรค์โซจิโร่" เป็นผู้ที่ไร้ใจ ไร้จิตสังหาร มีวิชา "ชูคุจิ" ใช้พลังขาเร่งความเร็วได้ในพริบตา ชีวิตในวัยเด็กถูกครอบครัวบุญธรรมทำร้ายสารพัดตลอดเวลา ตนจึงฝืนยิ้มเพื่อลืมความเจ็บปวดจนติดเป็นนิสัย พอพบชิชิโอ กับพาไปซ่อน ชิชิโอสอนให้รู้ว่าผู้เข้มแข็งคือผู้ที่อยู่รอด วันนึงพอครอบครัวสงสัยเรื่องตนซ่อนชิชิโอ มาไล่ฆ่าตน ตนจึงป้องกันตัวฆ่าครอบครัวบุญธรรมทิ้ง กับติดตามชิชิโอไป นับถือเหมือนพ่อ ภายหลังเมื่อต่อสู้กับเคนชินแล้วก็แยกทางกับชิชิโอ
ซาโดชิมะ โฮจิ
ซาโดชิมะ โฮจิ (Sadojima Hōji) เป็น 1 ในจุปปงกาตานะ ผู้รับใช้ชิชิโอ ไม่ได้มีฝีมือในการต่อสู้ แต่เป็นเสนาธิการที่คอยช่วยเหลือชิชิโอในการวางแผนรบ เป็นคนที่จงรักภักดีต่อชิชิโออย่างมาก หลังจากสูญเสียชิชิโอ เขาได้ฆ่าตัวเองตายตามเพื่อลงไปรับใช้ชิชิโอในนรก
อุโอนุมะ อุซุย
อุโอนุมะ อุซุย (Uonuma Usui) เป็น 1 ในจุปปงกาตานะ ผู้รับใช้ชิชิโอ ได้รับฉายา "ดาบนิรเนตร" ดวงตาสองข้างของเขาบอดสนิทเพราะถูกชิชิโอฟันสมัยยุคปฏิวัติ อาวุธของเขาคือหอกสั้นอีกด้านของหอกเป็นลูกตุ้มสามารถถอดแยกได้ และกระดองเต่าที่ใช้เป็นโล่ มีท่าไม้ตายคือ "กงล้อดอกดาวกระจายพิฆาต" เขาคือจอมโหดที่ฆ่าคนได้โดยไม่ลังเล อุซุยยอมรับใช้ชิชิโอเพื่อหาโอกาสฆ่าล้างแค้น อุซุยถูกสังหารโดยไซโต้
นักล่าดาบโจ
นักล่าดาบโจ (Sawagejō Chō) เป็น 1 ในจุปปงกาตานะ ผู้รับใช้ชิชิโอ เป็นคนรักดาบ อาวุธที่โจใช้คือ "ดาบคู่สังหาร" และ "ดาบเงินอ่อน" สร้างโดยชักคู นักตีดาบชื่อดัง ภายหลังจากสิ้นชิชิโอ เขาทำงานเป็นสายลับให้กับไซโต
ฮันโจ คาทามาริ
ฮันโจ คาทามาริ (Honjō Kamatari) เป็น 1 ในจุปปงกาตานะ ผู้รับใช้ชิชิโอ อาวุธที่ใช้คือเคียวยาวและมีโซ่ลูกตุ้มผูกไว้ ทำให้สามารถโจมตีได้เป็นวงกว้าง เห็นหน้าสวยๆ อย่างนี้แต่ความจริงเป็นผู้ชายนะยะ เข้าร่วมกับจุปปงกาตานะเพราะหลงรักในตัวชิชิโอ ภายหลังสู้กับคาโอรุแล้วแพ้ เมื่อชิชิโอตายคาทามาริก็มาทำงานให้กับรัฐบาลโดยเป็นสายลับ
คาริวะ เฮนยะ
คาริวะ เฮนยะ (Kariwa Henya) เป็น 1 ในจุปปงกาตานะ ผู้รับใช้ชิชิโอ ถนัดการต่อสู้บนฟากฟ้า บินโฉบไปมาแล้วใช้ระเบิดโจมตี สู้กับยาฮิโกะแล้วแพ้ ภายหลังชิชิโอตายเฮนยะก็ทำงานให้รัฐบาลด้วยการทำงานเป็นหน่วยลาดตระเวนชายฝั่ง
อันจิ
อันจิ (Yūkyūzan Anji) เป็น 1 ในจุปปงกาตานะ ผู้รับใช้ชิชิโอ เป็นนักบวช "อลัชชี"(พระที่ประพฤติตัวผิดหลักคำสอน) มีอาวุธคือดาบสั้น มีท่าไม้ตายคือ"สองกระแทก" และ"ท่าดาบอัดกระแทก" อันจิเป็นผู้สอนหมัดสองกระแทกให้กับซางาระ ซาโนสุเกะ และภายหลังต้องพ่ายแพ้ให้กับซางาระ ซาโนสุเกะ
ฟูจิ
ฟูจิ (Fuji) เป็น 1 ในจุปปงกาตานะ ผู้รับใช้ชิชิโอ จอมพลังที่มีร่างกายใหญ่โต เชื่อฟังแต่คำสั่งของไซสึจิ ภายหลังพ่ายแพ้ให้กับฮิโกะ เซจูโร่อาจารย์ของเคนชิน เมื่อชิชิโอตายฟูจิไปอยู่บ้านนอกที่ฮอกไกโด
ไซสึจิ โรจิน
ไซสึจิ โรจิน (Saizuchi Rojin) เป็น 1 ในจุปปงกาตานะ ผู้รับใช้ชิชิโอ เขาเป็นคนช่วยชีวิตของฟูจิ และนำฟูจิมาใช้งาน ภายหลังที่ชิชิโอตายไปก็ทำงานทางการทูตให้รัฐบาล
อิวังโบ
อิวังโบ (Iwanbō) เป็น 1 ในจุปปงกาตานะ ผู้รับใช้ชิชิโอ เหมือนเด็กปัญญาอ่อน แต่มีพลังมหาศาล ร่างกายยืดหยุ่นได้สามารถรับแรงกระแทกจากอาวุธต่างๆ ได้ ความจริงเป็นหุ่นที่ถูกสร้างขึ้นโดยเกอิน
ยูกิชิโร่ เอนิชิ
ยูกิชิโร่ เอนิชิ (雪代 縁, Yukishiro Enishi) ผู้มีความแค้นฝังรากลึกต่อ "บัตโตไซ" ต้องการล้างแค้นให้กับพี่สาวที่ถูกเคนชินฆ่า จึงวางแผนรวบรวมคนที่มีวัตถุประสงค์เดียวกัน และการทำ "ทัณฑ์มนุษย์" คือการทำลายทุกสิ่งทุกอย่างที่เกี่ยวข้องกับเคนชิน หลังจากสูญเสียพี่สาวเขาได้ไปเติบโตที่เซี่ยงไฮ้ และได้วิชา "เพลงดาบวาโต" มาจากที่นั่น
เกอิน
เกอิน (Gein) ผู้สืบทอดคนสุดท้ายแห่งตระกูลช่างทำหุ่นกลไก เป็นผู้สร้างอิวังโบขึ้นมา และสร้างหุ่นคาโอรุปลอมหลอกเคนชินว่าคาโอรุถูกเอนิชิฆ่าตายไปแล้ว ไม่ได้มีความแค้นต่อเคนชินแต่ร่วมมือกับเอนิชิเพียงเพื่อสร้างงานศิลป์
คุจิระนามิ เฮียวโง
คุจิระนามิ เฮียวโง (Kujiranami Hyōgo) เพื่อนร่วมอุดมการณ์ของเอนิชิในการล้างแค้น "บัตโตไซ" ในอดีตยุคปฏิวัติเขาถูกเคนชินตัดแขนขวา ความแค้นที่มีต่อเคนชินสั่งสมมาจนถึงปัจจุบัน ได้รับปืนอาร์มสตรองจากเอนิชิต่อแทนแขนขวาที่ขาดไป สามารถยิงโจมตีระยะไกลได้แม่นยำมาก
อินุอิ บังชิน
อินุอิ บังชิน (Inui Banjin) เพื่อนร่วมอุดมการณ์ของเอนิชิในการล้างแค้น "บัตโตไซ" ต้องการล้างแค้นให้อาจารย์ของเขาที่เสียท่าต่อเคนชิน ใช้ปลอกแขนเหล็กเป็นอาวุธในการต่อสู้ มีกำลังแต่ไร้สมองและได้ต่อสู้กับซาโนะสุเกะและพ่ายแพ้ต่อซาโนะสุเกะในที่สุด
ยาสึเมะ มุเมียวอิ
ยาสึเมะ มุเมียวอิ (Yatsume Mumyōi) เพื่อนร่วมอุดมการณ์ของเอนิชิในการล้างแค้น "บัตโตไซ" เป็นหนึ่งในกลุ่มนักรบดำในอดีตที่เคยแพ้แก่เคนชิน ก่อนหน้านั้นทำงานเป็นนักขุดแร่ ร่างกายของเขาเป็นความลับสุดยอดของตระกูลยาสึเมะผู้ที่เห็นร่างนี้ต้องตายทุกคน มีเพียงเคนชินที่ได้เห็นร่างกายของเขาและยังมีชีวิตอยู่ เขาจึงสาบานว่าจะต้องฆ่าเคนชินให้ได้ เขามีแขนซ้ายที่ยาวมากซึ่งเกิดจากวิชาบังคับร่างกายและได้เข้าต่อสู้กับไซโตจนเขาได้พ่ายแพ้ให้แก่ไซโตในที่สุด
ทากานิ เมกุมิ
ทากานิ เมกุมิ (高荷 恵, Takani Megumi) ตระกูลทากานิของเธอเป็นตระกูลที่สืบทอดการเป็นหมอมาหลายชั่วอายุคน หลังจากสงครามที่ไอซึ ทำให้ตระกูลทากานิล่มสลาย เหลือเธอเพียงคนเดียวที่รอดชีวิต เมกุมิได้กลายเป็นคนของคันริว เพราะไปเป็นผู้ช่วยหมอคนหนึ่งที่ผลิตฝิ่นให้กับคันริว หลังจากหมอคนนั้นเสียชีวิต เมกุมิจึงเป็นคนเดียวที่รู้กรรมวิธีการผลิต เธอจึงถูกคันริวบังคับให้ผลิตฝิ่น เธออดทนมีชีวิตเพราะมีความหวังที่จะได้พบกับครอบครัวของเธอที่หายสาบสูญไปเมื่อครั้งเกิดสงคราม เมกุมิหาโอกาสหนีจากคันริวจนได้พบกับพวกเคนชิน และได้กลายเป็นผู้ช่วยเหลือคนสำคัญของเคนชิน คอยรักษาบาดแผลของเคนชินและเพื่อนๆ ที่บาดเจ็บจากการต่อสู้ เมกุมิเป็นอีกคนที่หลงรักเคนชิน
โอคินะ คาชิวาซากิ เนนจิ
คาชิวาซากิ เนนจิ (柏崎念至, Kashiwazaki Nenji) เบื้องหน้าเป็นเจ้าของโรงเตี๊ยมอาโอยยะที่มีชื่อเสียงในเกียวโต เบื้องหลังเป็นโอนิวาบัง มีหน้าที่เป็นสายสืบรวบรวมข่าวสารในเกียวโต เป็นคนแก่ที่ร่าเริง ชอบงานเลี้ยงสังสรรค์
ฮิโกะ เซจูโร่
ฮิโกะ เซจูโร่ (比古 清十郎 十三代, Hiko Seijūrō Jūsandai) เป็นอาจารย์ของเคนชิน ผู้ถ่ายทอดวิชาดาบล่องนภาให้กับเคนชิน และเป็นผู้เปลี่ยนชื่อให้เคนชิน ไม้ตายที่ถนัดที่สุดคือ "นาคานพเศียร" เป็นการโจมตีจุดตายของศัตรู 9 จุดพร้อมกัน
ไซโต ฮาจิเมะ
ไซโต ฮาจิเมะ (斎藤 一, Saitō Hajime) อดีตหัวหน้ากลุ่มชินเซ็นกองที่สาม ปัจจุบันใช้ชื่อว่า "ฟูจิตะ โกโร่" มีอาชีพสันติบาล เคยประมือกับ "บัตโตไซ"ในอดีต ท่าไม้ตายที่ชำนาญที่สุดในการต่อสู้คือท่าทะลวงตรง เป็นท่าพิฆาตที่เด็ดขาดสามารถกำจัดได้ต่อสู้ได้ในดาบเดียว เขาทำงานให้กับเสนาบดีมหาดไทยโอคุโบ โทชิมิจิ ผู้ล่วงรู้ถึงแผนการของชิชิโอ ไซโตจึงวางแผนทำร้ายซาโนสุเกะเพื่อทำให้เคนชินกลับเป็น "บัตโตไซ" อีกครั้ง แม้จะเหมือนตัวร้ายแต่ไซโตเป็นคนที่รักความยุติธรรม เขาเป็นผู้ช่วยคนสำคัญของเคนชินอีกคนในการต่อสู้กับชิชิโอ และเอนิชิ
ยูกิชิโร่ (ฮิมุระ) โทโมเอะ
ยูกิชิโร่ โทโมเอะ (雪代 巴, Yukishiro Tomoe) พี่สาวของเอนิชิ เป็นภรรยาคนแรกของเคนชิน เธอถูกกลุ่มนักรบดำใช้ให้เข้ามาใกล้ชิดเคนชินและสืบหาจุดอ่อนของเคนชิน แต่เธอก็เต็มใจทำเพราะต้องการฆ่าเคนชินล้างแค้นแทนคู่หมั่น ของเธอที่ถูกเคนชินฆ่า แต่เธอกลับหลงรักเคนชิน แต่ก็ต้องตายด้วยมือของเคนชิน เพราะโทโมเอะต้องการเข้าช่วยเคนชินในการต่อสู้ ทำให้เคนชินพลั้งมือฆ่าเธอ ซึ่งสร้างความแค้นอย่างใหญ่หลวงให้กับเอนิชิ
ซันโจ สึบาเมะ
ซันโจ สึบาเมะ (三条 燕, Sanjō Tsubame) เด็กสาวที่มาทำงานที่ร้านอากาเบโกะ เป็นคนของตระกูลนางาโอกะ แต่ถูกมิคิโอลูกชายของหัวหน้าตระกูลใช้ให้ลักขโมยเงินของร้านอากาเบโกะ ได้รับการช่วยเหลือจากยาฮิโกะขับไล่พวกมิคิโอไป จนได้เป็นอิสระและทำงานร้านอากาเบโกะต่อไป
เซกิฮาระ ทาเอะ
เซกิฮาระ ทาเอะ (関原 妙, Sekihara Tae) เพื่อนของคาโอรุ เป็นบุตรสาวเจ้าของร้านอาหารอากาเบโกะ ชอบสะสมภาพลายพู่กัน
ซึกายามะ ยูทาโร่
ซึกายามะ ยูทาโร่ เป็นศิษย์คนเดียวของไรจูตะ ยังไม่เคยได้รับการถ่ายทอดวิชาดาบจากไรจูตะเลย ความจริงที่ไรจูตะยอมรับยูทาโร่เป็นศิษย์เพราะหวังเงินทุนของยูซาเอมอนพ่อของยูทาโร่ ยูทาโร่เป็นคู่กัดอันดับหนึ่งของยาฮิโกะ หลังจากรู้ว่าโดนอาจารย์ทรยศจึงหมดอาลัย แต่เพราะยาฮิโกะทำให้เขามีใจสู้อีกครั้ง เขาต้องเดินทางไปเยอรมนีกับพ่อเพื่อรักษาแขน เขาตั้งใจว่าจะกลับมาสู้กับยาฮิโกะอีกครั้ง เก้าอี้ศิษย์หมายเลขสองของสำนักคามิยะ คัตชินริว ตกเป็นของยูทาโร่แล้ว
สึกิโอกะ สึนัน
สึกิโอกะ สึนัน อดีตเป็นรองหัวหน้ากลุ่มสาส์นแดง หลังจากสาส์นแดงแตกสลายเข้าก็ยังมุ่งมั่นที่จะทำให้ความฝันของไซโซหัวหน้ากลุ่มเป็นจริง ตลอด 10 ปีเขาใช้ชีวิตอย่างโดดเดี่ยวเบื้องหน้าเป็นศิลปินนักวาดภาพพู่กัน แต่เบื้องหลังเก็บสะสมระเบิดไว้มากมายเพื่อล้มล้างรัฐบาล
อาไร เซคู
อาไร เซคู บุตรชายของอาไร ชักคู ซึ่งเป็นผู้ตีดาบสลับคมให้กับเคนชิน
ฮิมุระ เคนจิ
ฮิมุระ เคนจิ (緋村 剣路, Himura Kenji) ลูกชายของเคนชินกับคาโอรุปรากฏตัวในตอนสุดท้ายของเรื่อง
หลิว ฟาง
หลิว ฟาง (ค.ศ. 1974 — ) เป็นนักดนตรีผีผาที่มีฝีมือโดดเด่นมากคนหนึ่งของโลก เกิดที่เมืองคุนหมิง มณฑลยูนาน เธอเริ่มศึกษาผีผาตั้งแต่อายุเพียง 6 ขวบ และได้เคยแสดงต่อหน้าสาธารณชนในขณะมีอายุเพียงแค่ 9 ขวบเท่านั้น และตอนอายุ 11 ขวบเธอได้เล่นให้กับสมเด็จพระนางเจ้าอลิซาเบทที่ 2 ต่อมา เธอได้สอบเข้าสถาบัน Shanghai Conservatory of Music ซึ่งทำให้ทักษะทางด้านดนตรีของเธอได้เพิ่มพูนขึ้นเป็นอย่างมาก และเธอยังได้ศึกษากู่เจิงเพิ่มเติมอีกด้วย เมื่อหลิว ฟาง อายุ 22 ปี เธอได้ย้ายมาอยู่ที่ประเทศแคนาดา และตอนนี้เธอก็ได้รับสัญชาติชาวแคนาดาแล้ว โดยพักอาศัยอยู่ที่รัฐมอนทรีออล หลังจากนั้นเธอได้ตัดสินใจเปิดการแสดงที่เมืองควีเบก
ตั้งแต่ปี ค.ศ. 1999 เธอได้แสดงเครื่องดนตรีจีน ประกอบการเล่นเพลงโบราณของจีนมามากกว่าหลายร้อยคอนเสิร์ต โดยเครื่องดนตรีที่เธอใช้เล่นคือ ผีผา และ กู่เจิง ชื่อเสียงของเธอ เริ่มปรากฏขึ้นเรื่อย ๆ เนื่องจาก การบรรเลงด้วยจิตวิญญาณแห่งความเป็นศิลปินของเธอ พร้อมกับมีบทเพลงที่เป็นที่คุ้นเคยกันเป็นอย่างดี และ บทเพลงที่เป็นเพลงพื้นบ้านของจีนที่หาฟังได้ยาก รวมทั้ง การผสมผสานระหว่างวัฒนธรรมตะวันตก และตะวันออก ในขณะนี้ตามสื่อต่าง ๆ หลิว ฟาง ถูกจับตามองว่าเป็น ทูตวัฒนธรรมสำหรับผีผา หรือ มีคนให้ฉายาเธอว่า"จักรพรรดินีแห่งผีผา" สไตล์การเล่นของเธอคือ การเล่นที่เข้าถึงจิตวิญญาณของผู้ฟัง และสามารถสื่ออารมณ์ให้ผู้ฟังเข้าใจความหมายของบทเพลงนั้น ๆ ได้ ไม่ว่าเพลง ๆ นั้น จะเป็นเพลงโบราณหรือเพลงสมัยใหม่ก็ตาม เธอยังเป็นคนที่เอาใจใส่กับการแสดงของเธอมาก ไม่ว่าจะเป็นท่าทาง การแสดงออก หรือ อารมณ์ของเพลง การฝึกฝนของเธอยังคงดำเนินอย่างต่อเนื่อง  เธอทุ่มเทและอุทิศตนกับการเล่นดนตรีเพื่อที่วันข้างหน้าเธอจะได้เป็นนักดนตรีที่เข้าใจศาสตร์ด้านนี้อย่างถ่องแท้" (in the fRoots Magazine, 06.2006).
การแสดงคอนเสิร์ตที่ยิ่งใหญ่ช่วงหนึ่งของชีวิตนักดนตรีของเธอ ซึ่งเธอได้นำวัฒนธรรมทั้ง 2 ฝั่งมาผสมผสานกันได้อย่างลงตัว ภายใต้ชื่อคอนเซปที่ว่า "Silk and Steel Projects" ซึ่ง silk (เส้นไหม) เป็นตัวแทนแห่งวัฒนธรรมจีน ส่วน Steel (เหล็ก) เป็นคำอุปมาที่ใช้เปรียบเทียบวัฒนธรรมตะวันตก อัลบั้มล่าสุดของเธอมีชื่อว่า "Silk Sound" โดยร่วมงานกับศิลปินที่มาจาก 3 ทวีปที่แตกต่าง และได้รับรางวัล the grand prize of L'Académie Charles Cros และ the French equivalent of the US Recording Academy
ย้อนกลับไปเมื่อปี ค.ศ. 2001 หลิว ฟาง คือ นักดนตรีเพียงคนเดียวที่ได้รับรางวัลอันทรงเกียรติ "Future Generation Millennium Prize" ของกระทรวงวัฒนธรรม ประเทศแคนาดา จากคำกล่าวที่กล่าวมา คงสรุปสั้นๆได้ใจความว่า หลิว ฟาง คือ ศิลปินที่อายุยังน้อยแต่มีสามารถเหลือล้นและเป็นผู้ที่สื่อความหมายของดนตรีจีนอีกทั้งยังเป็นผู้เผยแพร่ผีผา และ กู่เจิง ให้เป็นที่รู้จักกันทั่วโลก หลิว ฟาง ยังมีความต้องการที่จะนำความรู้ของเธอทั้งดนตรีตะวันตกและดนตรีตะวันออกมาแต่งเพลง และ สร้างแนวเพลงใหม่ ๆ กับวัฒนธรรมที่แตกต่างให้แก่ผู้ฟังอีกด้วย
หลิว ฟาง ได้ถูกเชิญให้ไปออกรายการโทรทัศน์ที่มีชื่อเสียงหลายรายการ ไม่ว่าจะเป็น BBC World Service สำหรับการแสดง คอนเสิร์ตในวันที่ 7 เดือน พฤศจิกายน พ.ศ. 2546 เพื่อวันเอดส์โลก และ เธอได้แสดงเฉลิมฉลองครบรอบ 60 ปี ขององค์กรยูเนสโก ณ กรุงปารีส ในวันที่ 16 เดือน พฤศจิกายน พ.ศ. 2548 และได้รับการยกย่องจาก รัฐบาลแคนาดา เธอยังได้แสดงร่วมกับวงออร์เคสตรา วงดนตรีเครื่องสาย และ เครื่องดนตรีที่หลากหลาย ร่วมกับ นักแต่งเพลงร่วมสมัย ได้แก่ R. Murray Schafer, Tan Dun, Philip Glass, Ian Wilson, José Evangelista, Zhou Long, Melissa Hui, Diego Luzuriaga, Chen Yi, Toshiyuki Hiraoka, Yoshiharu Takahashi, David Loeb, Hugue Leclair, Simon Bertrand and Chantale Laplante และร่วมแสดงบ่อยครั้งกับนักกีตาร์ Michael O'Toole และนักไวโอลิน Malcolm Goldstein
ผลงาน
อัลบั้มเดี่ยว : ผลงานร่วม :
Actinoporidae
สกุลในวงศ์นี้ ได้แก่:
นิกโกเลาะ มาเกียเวลลี
นิกโกเลาะ ดี แบร์นาโด เดย์ มาเกียเวลลี (Niccolò di Bernardo dei Machiavelli) เป็นนักปรัชญา นักเขียน และนักรัฐศาสตร์ชาวฟลอเรนซ์ นับเป็นหนึ่งในบิดาแห่งรัฐศาสตร์ยุคใหม่ มีชีวิตอยู่ในยุคเรอเนซองส์ ซึ่งเขาเป็นนักวิชาการ นักปรัชญาการเมือง นักดนตรี กวี นักเขียนบทละคร แต่ที่สำคัญคือเขาเป็นอาสาสมัครสาธารณกิจแห่งสาธารณรัฐฟลอเรนไทน์ เดือนมิถุนายน ค.ศ. 1498 หลังจากที่ จิโรลาโม ซาโวนาโรลา ถูกไล่ออกและประหารชีวิต สภาใหญ่ได้เลือกให้มาเกียเวลลีเป็นเลขานุการสถานทูตที่สองของสาธารณรัฐฟลอเรนซ์ (second Chancery of the Republic of Florence) ได้รับการยกย่องว่าเป็น บิดาแห่งรัฐศาสตร์สมัยใหม่